Oic sal hij vernueghen vander giesten tgheen dat dair op compt
Voerts sal de voirs wynne den chijs betalen jairlicx van allen den
voirs goeden den voirs hove toebehoende zonder alleen den chijs
die daer nu onlangs op comen es daer de he van meylhem zijn
behoudt op gedaen heeft Voerts so en sal de selve wynne gheen
recht hebben inde wuwers ald staende oft henren dijcken noch oic
inde bossche des voirs goidshuys anders dan hij die met zijnen
beesten sal moegen weyden zo vre die beesten aen de spruyten
oft houte gheen schade en doen en oft zij daer enighe schade
daden die soude de wyn oprichten It sal de voirs wyn de vors
goede houden zonder enighe thiende daf te gheven voirder dan
de voerwynnen die gewoenlic zijn geweest te gheven oic
sal de voirs wynne zijnen tmijn langh ontfaen den vors abdt
zijn gesynne zijn gesellen en boden die hem ovcomen en hen
doen redeliken cost en henren pden evene hoy en stroe leven
also dicke als zij daer comen zullen Oic sal hij gheven des
abds wagenlieden henren cost en den wagenpden hoy en stroe
en so waer hij hen evene leverde totten wagenpden die soudeme
hem afcorten Voirt sal hij hebben spapen huys tot zijnen
oirbe ende pfijte om mijnen he den abdt en zijn gesellen
eerblijc tontfaene mair den zulde daer bynnen liggende sal
tgoidshuys behouden tsijnen pfijte En de voirs goede sal hij
ten uutganghe zijns voirs termijns te weten de huysinghe en
de gestichte laten wel gehouden van wande en van dake en hij
sal oic de lande laten tsijnen uutganghe gewonnen en gesaeyt
wel en loflic dat es te wetene den aert ter sluysen waert
besaeyt op vier getidege voren wel ende loflic en de brake eens
geackert en vijfthien boender storten oic ome gedaen Ende hij
sal oic den papenbeemt wel doen ruymen en reynighen ende
daer toe die ryolen der voirs lande en beemde en die watleyden
sal hij wail en loflic houden op dat die wilde en veldewaten
nergens over en gaen en egheen schade en doen aen lande beemde
en weyden Oec es ondersproken dat de voirs wynne de voirs
goede also wael de bosschen ende wyers als dande wel en loflic
sal houden besloten en begraven met thuynen en niet grechten
wel en loflic en de bossche sal hij bevreden also dat daer
gheen schade inne en geschiedde dwelck oft geviele de wyn
den goidshuyse oprichten soude Oic en sal hij gheen boome
moegen truncken dan trunckboome en die poten vanden selve